[{"text_idx": "#000000", "text": "Gruffudd ab OwainFeb 27, 20226 min read"}, {"text_idx": "#000002", "text": "Pan dwi\u2019n cyfeirio at y de, dwi\u2019n cyfeirio at sir Benfro, sir Ga\u0302r a\u2019r hen sir Forgannwg a sir Gwent; o bell y mwyaf poblog o\u2019r tri \u2018rhanbarth\u2019 ac felly dim syndod mai yma mae cartref y nifer fwyaf o siopau beics."}, {"text_idx": "#000004", "text": "Dw i wedi didoli ymhellach i roi categori i Gaerdydd ar ei ben ei hun. Mi allwch chi ddefnyddio\u2019r map isod i ddarganfod union leoliad yr holl siopau beics sydd wedi eu cynnwys yn y tri chofnod."}, {"text_idx": "#000005", "text": "Mae\u2019n werth nodi nad yw \u2018Y Beic\u2019, Caerfyrddin ar y map gan nad oedd modd i mi\u2019i ychwanegu."}, {"text_idx": "#000009", "text": "Busnes Cymreig a Chymraeg ei hiaith wedi\u2019i leoli yng Nghaerfyrddin sydd a\u0302 mecanyddion cymwysedig, a thrwy hynny\u2019r gwasanaethau trwsio a service arferol. Mae modd hefyd prynu beics yma."}, {"text_idx": "#000026", "text": "Lleolir Sunset Cycles yn Mountain View Bike Park erbyn hyn, gan ganolbwyntio gan fwyaf ar y beicio mynydd. Brandiau sy\u2019n fwy adnabyddus am feiciau mynydd sydd ar werth yma (Orange a Yeti er enghraifft) a gellir hefyd dod o hyd i ategolion, dillad a rhannau yma."}, {"text_idx": "#000027", "text": "Tredz yn ail ymddangos ond y tro hwn gyda\u2019i leoliad yn Abertawe; siop sydd a\u0302\u2019r un cyfleusterau a\u0302\u2019r un ym Mhenarth."}, {"text_idx": "#000029", "text": "Yn y \u2018Maritime Quarter\u2019 (methu dod o hyd i gyfieithiad Cymraeg) yn Abertawe lleolir Pilot Hosue Cycles sy\u2019n cynnig y gwasanaethau trwsio a service arferol yn ogystal ag ystod o feics un ge\u0302r, beics ffordd, beics mynydd, olwynion a rhannau eraill."}, {"text_idx": "#000031", "text": "Wedi iddyn nhw ehangu yn 2017 a symud i safle newydd ar Forge Road dafliad carreg o\u2019r M4, mae\u2019r hyn y mae Welsh Coast Cycles ym Mhort Talbot yn gallu\u2019i gynnig wedi\u2019i gynyddu. Dio\u2019m bwys pa fath o seiclo sy\u2019n mynd a\u0302\u2019ch pryd chi, gallwch ddisgwyl gwasanaethau cadarn yma."}, {"text_idx": "#000038", "text": "\u2018Everything Cycles\u2019 yw\u2019r EC yn EC Cycles Merthyr Tudful, sy\u2019n addo\u2019ch helpu i ddod o hyd i\u2019r beic cywir neu i ddod o hyd i\u2019r cit cywir ar gyfer yr hyn sydd gennych chi\u2019n barod. Maen nhw\u2019n ymfalchi\u0308o yn eu trwsiadau dibynadwy a gwerth da am arian."}, {"text_idx": "#000040", "text": "Does dim amau fod modd ymddiried yn Leisure Lakes Bikes, a\u0302 hwythau\u2019n ennyn bron i 3,000 o adolygiadau cadarnhaol o 4.7/5 ar gyfartaledd, tra hefyd yn elwa ar bedwar degawd o brofiad. Ceir gwasanaethau llogi, treialu, trwsio a mwy."}, {"text_idx": "#000043", "text": "Busnes teuluol sy\u2019n anelu i drosglwyddo eu profiad o seiclo i rai sy\u2019n newydd i\u2019r gamp. Maen nhw\u2019n gwerthu beics trydan, beics Giant, Trek, Scott a Liv, tra\u2019n elwa o\u2019u lleoliad ar droed y Mynyddoedd Duon."}]